Pakalitha Mosisili
Bethuel Pakalitha Mosisili (prope Qacha's Nek natus die 14 Martii 1945), e populo Sotho ortus, est politicus Lesothi.

Alumnus est universitatis Basutolandiae Bechuanalandiae Swazilandiae universitatumque Wisconsinensis et Simon Fraser, apud quas titulum magistri bis meruit; insuper discipulus longinquus fuit universitatis Africae Australis. Sodalis iam factionis congressus, legatus est ad parlamentum Lesothense ab anno 1993 statimque minister ab eruditione factus est, mox autem a die 20 Iulii 1995 minister a rebus internis. Primus minister fuit a die 29 Maii 1998 ad 8 Iunii 2012, tumultibus et dissentionibus interdum motis, atque rursus a die 17 Martii 2015.

Bibliographia 
 Marafaele Mohloboli, "Lesotho swears in prime minister after tight election" (17 Martii 2015) apud Reuters

Nati 1945
Homines vivi
Politici Lesothi
Gubernatores civitatum
Alumni Collegii et Universitatis Lesothensis
Alumni Universitatis Wisconsinensis
Alumni Universitatis Simon Fraser
Alumni longinqui Universitatis Africae Australis